FNB skitter weer vir FirstRand | Netwerk24
Die verhaal van die ‘swart Frik du Preez’
Dis ’n beskrywing waaroor Temba Ludwaba sy skouers ophaal.
'Ek was in ’n innerlike stryd om na daardie Grand Prix te gaan.'
Deur Elvira Wood 06 September 2018 12:47
FNB se hoofkantoor in Fairlands, Johannesburg.Foto: Google Streetview
First National Bank (FNB) was die afgelope jaar weer die ster in FirstRand. Die bank het nou 8,15 miljoen kliënte, wat 4% meer is as ’n jaar tevore.
FirstRand het Donderdag sy resultate vir die jaar tot einde Junie op die JSE se nuusdiens, Sens, gepubliseer.
FirstRand se basiese verdienste per aandeel het met 8% tot R4,70 gestyg teenoor die vorige jaar.
Hy het ’n finale dividend van R2,75 vir die jaar verklaar.
FNB se genormaliseerde verdienste het met 16% tot R14,88 miljard gestyg.
Die bank sê in die verklaring FNB se kliënte hou nou selfs meer van sy app.
Die getal transaksies op dié platform het met 65% tot meer as 164 miljoen in die jaar gestyg.
Waar FNB ook goed gevaar het, was om kliënte te lok om huislenings uit te neem. Die waarde van dié lenings het met 9% tot R24,6 miljard gestyg teenoor ’n jaar tevore.
Die een afdeling in die groep wat nie so goed gevaar het nie, is WesBank.
Dié afdeling, wat onversekerde lenings toestaan, se genormaliseerde verdienste het met 9% tot R3,6 miljard gedaal.
FirstRand sê die daling kan aan toenemende mededinging en laer volumes toegeskryf word.
Rand Merchant Bank en Aldermore
Rand Merchant Bank (RMB), die beleggingsbank in die groep, se verdienste het met 6% tot R7,3 miljard gestyg.
Aldermore, die Britse bank wat FirstRand op 1 April oorgeneem het, het ook reeds goeie resultate gelewer.
Dié bank het op 30 Junie vanjaar 238 000 kliënte gehad.
First Rand se aandeelprys het Donderdag 3,6% hoër teen R67,18 op die JSE verhandel.
Meer oor: Wesbank | Fnb | Firstrand Bank | Rand Merchant Bank | Firstrand | Resultate | Maatskappye | Bankbedryf
Discovery Health se bedryfswins styg 11%
Konstruksie: WBHO maak nog ’n wins
Hoër BTW kos Sun International miljoene